தாராசூரனை  வதம் செய்த போது முருகன் அவர் கழுத்தில் இருந்த சிவலிங்கத்தை தகர்க்க  அந்த பாகம் விழுந்த இரண்டாம் தலம் திராஷாராமம்  ஆகும்.  தேவர்கள்  ஸ்வாமியை அமிர்தலிங்கமாக இப்பகுதியில் பிரதிஷ்டை  செய்து சம்ப்ரோஷணம் செய்தனர். கோதாவரி தேவதையை  இப்பகுதிக்கு வர வேண்டினர்.  அவளும் அங்கீகரித்தாள்.  சப்தரிஷிகளை தாண்டி வந்தாள். சப்த கோதாவரி என்கிற பெயரும் பெற்றது.  இந்த தலத்தில் தேவர்களால் பீமேஸ்வரர் என்கிற பெயரோடு சுயம்பு லிங்கமாக தோன்றி மார்கழிமாதம் சுத்த சதுர்தசி  அன்று பிரதிஷ்டை செய்யப்பட்டார்.  கர்ப்பகிரகம் உஷ்ணத்தின் மிகுதியால் இத்தலத்தை சுற்றி எட்டு திக்குகளில் எட்டு சோம லிங்கத்தை பிரதிஷ்டை செய்ததால் உஷ்ணம் தணியும் என்கிற வாக்கு கேட்டது.  அவ்வணமே எட்டு திசையில் பிரதிஷ்டை செய்தனர்.  அஷ்டதச சக்தி பீடத்தில் பன்னிரெண்டாவது பீடமாக விளங்கும் பவித்ர சக்தி பீடமாகவும் திகழ்ந்து  மாணிக்காம்பாள் அருள் பாலிக்கிறார்.  நவ பிரம்மங்களில்  ஒருவரான தக்ஷப்ரஜாபதி  இல்லத்தில் யாகங்கள்  செய்ததால் தக்ஷராமம்  என்பது மருவி திராஷாராமம்  ஆனது.  தக்ஷப்ரஜாபதியின் புதல்வியான சதி தேவியை இத்தலத்தில் சிவ பெருமானுக்கு திருமணம் செய்து வைத்தனர்.

வழி: கிழக்கு கோதாவரி மாவட்டம். ராஜமன்றியிலிருந்து 50கிமீ. காக்கிநாடா  வழியாகவும் செல்லலாம்.  காக்கிநாடா சாமர்கோட்டிலிருந்து 16கிமீ. அங்கிருந்து 25கிமீ .ஷீராராமத்திலிருந்து மார்த்தேர், பெணுக்கொண்டா  வழியில் வந்தால் 50கிமீ .

திராஷாராமம் :
ஷிராராமம் :
பஞ்சாராம  ஸ்தலங்கள் சுருக்கம் :
அமராராமம் :